钦定古今图书集成/明伦汇编/官常典/第607卷 > 元
## 钦定古今图书集成/明伦汇编/官常典/第607卷 > 元

### 世祖至元八年三月丙子改山东河间陕西三路盐课都转运司为都转运盐使司

按：《元史世祖本纪》云云。

至元十二年，大都、山东皆设都转运盐使司，掌场
榷盐，以资国用。

按《元史世祖本纪》，不载　按《百官志》：“大都河间等路
都转运盐使司，秩正三品，掌场内e办盐货，以资国
用。使二员，正三品。同知一员，正四品；副使一员，正五
品；运判二员，正六品。首领官，经历一员，从七品；知事
一员，从八品；照磨一员，从九品。国初立河间税课达
鲁花赤，清沧盐使所，后刱立运司，立提举盐榷所，又
改为河间路课程所，提举沧清课盐使所。”中统三年，
改都提领，拘榷沧清课盐所。至元二年，以刑部侍郎、
右三部郎中兼沧清课盐使司，寻改立河间都转运
盐使司，立清、沧课三盐司。十二年，改为都转运使司。
十九年，以户部尚书行河间等路都转运使司事，寻
罢，改立清、沧二盐使司。二十三年，改立河间等路都
转运司。二十七年，改令户部尚书行河间等路都转
运使司事。二十八年，改河间等路都转运司。延祐六
年，颁分司印，巡行郡邑，以防私盐之弊。

盐场二十二所，每场设司令一员，从七品；司丞一员，
从八品；办盐各有差。

利国场　　　　　　、《利民场》。

海丰场　　　　　　、阜民场。

阜财场　　　　　　、益民场。

润国场　　　　　　。海阜场。

海盈场　　　　　　、海润场。

严镇场　　　　　　。富国场。

兴国场　　　　　　。厚财场。

丰财场　　　　　　。《三叉沽》场。

芦台场　　　　　　、越支场。

石碑场　　　　　　、《济民场》。

惠民场　　　　　　、富民场。

山东东路转运盐使司，品秩职掌同上，运判止一员。
国初，始置益都课税所，管领山东盐场，以总盐课，后
改置运司。中统四年，诏以中书左右部兼诸路都转
运司。至元二年，命有司兼办其课，改立山东转运司。
至元十二年，改立都转运司。延祐五年，以盐法涩滞，
降分司印，巡行各场，督收课程，罢胶莱盐司所属盐
场：

盐场一十九所，每场设司令一员，从七品；司丞一员，
从八品；管勾一员，从八品。

永利场　　　　　　、宁海场。

官台场　　　　　　。丰国场。

新镇场　　　　　　、丰民场。

富国场　　　　　　。高家港场。

永阜场　　　　　　、利国场。

固堤场　　　　　　、王家冈场。

信阳场　　　　　　。涛洛场。

石河场　　　　　　。海沧场。

行村场　　　　　　、登宁场。

西由场

至元十四年。两淮两浙福建各立都转运盐使司
按《元史世祖本纪》。“至元十四年春正月己未。置江淮
等路都转运盐使司。夏四月癸酉。设盐转运司四员。”

按《百官志》：“两淮都转运盐使司，秩正三品” ，国初两

年，始置司于扬州，使二员，正三品；同知一员，正四品；
副使一员，正五品；运判二员，正六品；经历一员，从七
品；知事一员，从八品；照磨一员，从九品。三十年，悉罢
所辖盐司，以其属置场官。大德四年，复置批验所于
真州、采石等处。

盐场二十九所，每场司令一员，从七品；司丞一员，从
八品；管勾一员，从九品；办盐各有差。

吕四场　　　　　　。馀东场。

馀中场　　　　　　，《馀西场》。

西亭场　　　　　　、金沙场。

石港场　　　　　　。掘港场。

丰利场　　　　　　，马塘场。

《拼茶场　　　　　　》。《角斜场》。

富安场　　　　　　、安丰场。

梁垛溸　　　　　　东台场。

河垛溸　　　　　　丁溪场。

小海场　　　　　　、草堰场。

白驹场　　　　　　、《刘庄场》。

五祐场　　　　　　、新兴场。

庙湾场　　　　　　、莞渎场。

板浦场　　　　　　、临洪场。

徐渎浦场

批验所，每所提领一员，正七品；大使一员，正八品；副
使一员，正九品。掌批验盐引。

两浙都转运盐使司，秩正三品，使二员，同知二员，运
判二员，经历、知事各一员，照磨一员。至元十四年，置
司杭州。大德三年，定其产盐之地，立场有差。仍于杭
州、嘉兴、绍兴、温台等处，设检校四所，专验盐袋，无过
常度。

盐场三十四所，每所司令一员，从七品；司丞一员，从
八品；管勾一员，从九品。

仁和场　　　　　　、《许村场》。

西路场　　　　　　、下沙场。

青村场　　　　　　、“表部场。”

浦东场　　　　　　、横浦场。

芦沥场　　　　　　、海沙场。

鲍郎场　　　　　　、《西兴场》。

钱清场　　　　　　、三江场。

曹娥场　　　　　　、石堰场。

鸣鹤场　　　　　　。《清泉场》。

长山场　　　　　　。《穿山场》。

袋山场　　　　　　、玉泉场。

芦花场　　　　　　、《大嵩场》。

昌国场　　　　　　、永嘉场。

双穗场　　　　　　。《天富》南监场。

长林场　　　　　　、黄岩场。

杜渎场　　　　　　，《天富》北监场。

长亭场　　　　　　、龙头场。

福建等处都转运盐使司，秩正三品，使二员，同知二
员，运判二员，经历、知事各一员，照磨一员。至元十四
年，始置市舶司，领煎盐征课之事。二十四年，改立盐
运使司。二十九年罢，立提举司。大德四年，复为运司。
九年，复罢，并入元帅府兼掌之。十年，复立都提举司。
至大四年，复陞运司，径隶行省。凡置盐场七所，
盐场“七所，每所司令一员，从七品；司丞一员，从八品；
管勾一员，从九品。”

海口场　　　　　　、牛田场。

上里场　　　　　　、惠安场。

浔美场　　　　　　、浯州场。

汭州场

至元十六年。夏四月己卯。立诸路转运盐使司
按《元史世祖本纪》云云。

至元十七年秋七月丁卯，并大都盐运司入河间为
一。

按：《元史世祖本纪》云云。

至元十九年，设芦台等处盐使司，盐引取息，以三分
为率。又罢解盐司，令运司调度盐引。

按《元史世祖本纪》：“至元十九年夏四月丙辰，议设盐
使司，卖盐引法，择利民者行之。仍令按察司磨刷运
司文卷，定民间贷钱取息之法，以三分为率。冬十月
丙申，立芦台、越支三义沽盐使司，河间沧清、山东滨、
乐安及胶莱莒密盐使司。五十二月癸卯，罢解盐司
及诸盐司，令运司官亲行调度盐引。”

至元二十年，减隆兴府管盐官吏九十九人。

按《元史世祖本纪》：“至元二十年五月庚申，减隆兴府
昌州盖里泊管盐官吏九十九人，以其事隶隆兴府。”
至元二十一年，立福建盐课都转运司。

按《元史世祖本纪》：“至元二十一年九月甲申，并市舶
入盐运司，立福建等处盐课市舶都转运司。”

至元二十二年，分河间山东盐课转运司，始设四川河东茶盐转运司。

按《元史世祖本纪》：至元二十二年冬十月己亥，“复分
河间山东盐课转运司为二。”按《百官志》：“四川茶盐
转运司，成都盐井九十五处，散在诸郡山中。至元二
年，置兴元四川转运司，专掌煎熬办课之事，八年罢
之。十六年，复立转运司。十八年，并入四道宣慰司。十
九年，复立陕西四川转运司，通辖诸课程事。二十二
年”，置四川茶盐运司。秩从三品。使一员，同知、副使、运
判各一员，经历、知事、照磨各一员。

盐场一十二所，每所司令一员，从七品；司丞一员，从
八品；管勾一员，从九品。

简盐场　　　　　　、隆盐场。

绵盐场　　　　　　。潼川场。

遂实场　　　　　　、《顺庆场》。

保宁场　　　　　　、嘉定场。

长宁场　　　　　　、绍庆场。

云安场　　　　　　、大宁场。

河东陕西等处转运盐使司，品秩职掌同前“运判”增
一员。国初，设平阳府，以征课程之利。中统二年，改置
转运司，置提举解盐司。至元二年，罢运司，命有司掌
其务，寻复置转运司。二十二年，立陕西都转运司，诸
色税课悉隶焉。二十九年，置盐运司，专掌盐课，其馀
课税归有司，解盐司亦罢。延祐六年，更为河东陕西
“等处都转运盐使司”，隶省部。其属三：

解盐场，管勾一员，正九品。同管勾一员，从九品。
河东等处解盐管民提领所，正提领一员，从八品。副
提领一员，从九品。

安邑等处解盐管民提领所，正提领一员，从八品；副
提领一员，从九品。

至元二十三年冬十月壬戌，“改河间盐运司为都转
运使司。”

按：《元史世祖本纪》云云。

至元二十五年八月癸酉，以河间等路盐运司兼管
顺德、广平、綦阳三铁冶。

按：《元史世祖本纪》云云。

至元二十四年闰二月乙酉，改福建市舶都漕运司
为都转运盐使司。秋七月癸丑，升福建盐运使司，依
两淮等例为都转运使司。

按：《元史世祖本纪》云云。

至元二十六年，增置浙东二盐司。

按《元史世祖本纪》：至元二十六年冬十月癸酉，尚书
省臣言，“沙不丁以便宜增置浙东二盐司，合浙东西
旧所立者为七，乞官知盐法者五十六人。”从之。
至元二十九年，以行省左丞言，设提举司，领福建盐
课，并罢陕西诸子盐司。

按《元史世祖本纪》，至元二十九年春正月庚子，江西
行省左丞高兴言，“福建盐课既设运司，又设四盐使
司，今若设提举司专领盐课，其酒课悉归有司为便。”
诏从之。五月丁未，以陕西盐运司酒税等课已入州
县，罢诸子盐司。

至元三十年。春正月。行省平章伯颜言。“扬州盐转运
一司。设三重官府。宜削去盐司。止留管勾。”诏从其议
按《元史世祖本纪》云云。

至元三十一年，始置广海盐课提举司。升福建盐提
举司。

按《元史成宗本纪》：“至元三十一年五月己巳，升福建
盐提举司为盐转运司，增捕私盐人赏格。”按《百官
志》：“广海盐课提举司，至元三十一年置，专职盐课，秩
正四品，都提举二员，从四品，同提举二员，从五品，副
提举二员，从六品，知事一员，提控案牍一员。”

### 成宗元贞元年春正月乙亥诏饬诸道盐运司闰四月己未各处盐使司盐场改设司令司丞

按：《元史成宗本纪》云云。

### 大德四年八月癸卯置广东盐课提举司

按《元史成宗本纪》云云，　按《百官志》：“广东盐课提举
司，至元十三年，始从广州煎办盐课，十六年，隶江南
盐铁茶都转运司，二十二年，并入宣慰司，二十三年，
置市舶提举司，大德四年，改广东盐课提举司，提举
一员，从五品；同提举一员，从六品；副提举一员，从七
品。”其属附见：

盐场十三所，每所司令一员，从七品；司丞一员，从八
品；管勾一员，从九品。

靖康场　　　　　　。归德场。

东莞场　　　　　　、黄田场。

香山场　　　　　　，矬峒场。

双恩场　　　　　　。《咸水场》。

漆水场　　　　　　、石桥场。

隆井场　　　　　　、招收场。

小江场

大德五年，命转运司分官整理两淮盐法，罢清、沧、深
三盐司按《元史成宗本纪》，“大德五年春正月丙寅，以两淮盐
法涩滞，命转运司官两员，分司上江，以整治之。二月
己卯，增河间转运司盐为二十八万引，罢其所属清、
沧深三盐司。”

大德七年。二月壬午。并大都盐运司。入河间运司
按《元史成宗本纪》云云。

大德八年五月壬申，罢福建都转运盐使司，以其岁
课并隶宣慰司。

按：《元史成宗本纪》云云。

大德十年，增设“福建及河间、山东等处盐课提举司”
等官。

按《元史成宗本纪》：“大德十年春正月丙午，立福建盐
课提举司，隶宣慰司。五月壬午，增河间、山东、两浙、两
淮、福建广海盐运司，岁煮盐二十五万馀引。”

### 仁宗延祐元年始立泉州广东庆元市舶提举司增置两浙盐运判官

按《元史仁宗本纪》，“延祐元年六月戊申，增置两浙盐
运司判官一员。”按《百官志》：“市舶提举司，至元二十
三年，立盐课市舶提举司，隶广东宣慰司。三十年，立
海南博易提举司，至大四年罢之，禁下番船只。延祐
元年，弛其禁，改立泉州、广东、庆元三市舶提举司，每
司提举二员，从五品；同提举二员，从六品；副提举二
员”，从七品；知事一员。

延祐五年冬十月乙未，罢胶、莱、莒、密盐使司，复立涛
洛场。

按：《元史仁宗本纪》云云。

延祐六年，增革盐运所属提领官。

按《元史仁宗本纪》：“延祐六年二月戊戌，改陕西转运
使司为河东陕西都转运盐使司。十月辛酉，置两浙
盐仓六所，秩从八品，官二员，惟杭州、嘉兴二仓设官
三员，秩从七品；盐场三十四所，设监运一员，正八品。
己卯，增河东陕西盐运司判官一员，给分司印二，置
提领所二，秩从八品，官各二员，盐场二，增管勾各二”
员，罢“漉盐户提领二十人。”

### 泰定帝泰定二年五月辛未改河间盐运司为大都河间等路都转运盐使司

按《元史泰定帝本纪》云云。